CELEX: 22018D0800
Language: et
Date: 2017-06-13 00:00:00
Title: EMP ühiskomitee otsus nr 105/2017, 13. juuni 2017, millega muudetakse EMP lepingu XI lisa „Elektrooniline side, audiovisuaalteenused ja infoühiskond“ [2018/800]

7.6.2018   
               
               
                  ET
               
               
                  Euroopa Liidu Teataja
               
               
                  L 142/3
               
            EMP ÜHISKOMITEE OTSUS
      nr 105/2017,
      13. juuni 2017,
      millega muudetakse EMP lepingu XI lisa „Elektrooniline side, audiovisuaalteenused ja infoühiskond“ [2018/800]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida Euroopa Parlamendi ja nõukogu 17. mai 2017. aasta määrus (EL) 2017/920, millega muudetakse määrust (EL) nr 531/2012 rändluse hulgiturgude eeskirjade osas (1).
               
            
                  (2)
               
               
                  EMP lepingusse tuleb inkorporeerida komisjoni 15. detsembri 2016. aasta rakendusmäärus (EL) 2016/2286, milles sätestatakse üksikasjalikud eeskirjad, mis käsitlevad mõistliku kasutamise poliitika rakendamist, jaemüügitasandil osutatavate rändlusteenuste lisatasude kaotamise jätkusuutlikkuse hindamise metoodikat ja rändlusteenuse osutaja poolt sellise hindamise eesmärgil esitatavat taotlust (2).
               
            
                  (3)
               
               
                  EMP lepingusse tuleb inkorporeerida komisjoni 16. detsembri 2016. aasta rakendusmäärus (EL) 2016/2292, milles sätestatakse kõne mobiilsidevõrgus lõpetamise maksimaalsete tasude kogu liidu kaalutud keskmine ja tunnistatakse kehtetuks rakendusmäärus (EL) 2015/2352 (3).
               
            
                  (4)
               
               
                  Rakendusmäärusega (EL) 2016/2292 tunnistatakse kehtetuks EMP lepingusse inkorporeeritud komisjoni rakendusmäärus (EL) 2015/2352, (4) mis tuleb sellest tulenevalt EMP lepingust välja jätta.
               
            
                  (5)
               
               
                  Seepärast tuleks EMP lepingu XI lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu XI lisa muudetakse järgmiselt.
      
                  1)
               
               
                  Punkti 5cu (Euroopa Parlamendi ja nõukogu määrus (EL) nr 531/2012) lisatakse järgmine taane:
                  
                              „—
                           
                           
                              
                                 32017 R 0920: Euroopa Parlamendi ja nõukogu 17. mai 2017. aasta määrus (EL) 2017/920 (OJ L 147, 9.6.2017, lk 1).“
                           
                        
            
                  2)
               
               
                  Punkti 5cu (Euroopa Parlamendi ja nõukogu määrus (EL) nr 531/2012) lisatakse järgmine kohandus:
                  
                              „c)
                           
                           
                              Määruse sätteid, millega antakse BERECile ülesandeid, kohaldatakse kooskõlas EMP ühiskomitee otsusega, millega Euroopa Parlamendi ja nõukogu määrus (EÜ) nr 1211/2009 inkorporeeritakse EMP lepingusse, ja alates selle otsuse jõustumise kuupäevast.“
                           
                        
            
                  3)
               
               
                  Punkti 5cub (komisjoni rakendusmäärus (EL) 2015/2352) järele lisatakse järgmine punkt:
                  
                              „5cuc.
                           
                           
                              
                                 32016 R 2286: Komisjoni 15. detsembri 2016. aasta rakendusmäärus (EL) 2016/2286, milles sätestatakse üksikasjalikud eeskirjad, mis käsitlevad mõistliku kasutamise poliitika rakendamist, jaemüügitasandil osutatavate rändlusteenuste lisatasude kaotamise jätkusuutlikkuse hindamise metoodikat ja rändlusteenuse osutaja poolt sellise hindamise eesmärgil esitatavat taotlust (ELT L 344, 17.12.2016, lk 46).“
                           
                        
            
                  4)
               
               
                  Punkti 5cub (komisjoni rakendusmäärus (EL) 2015/2352) tekst asendatakse järgmisega:
                  „32016 R 2292: Komisjoni 16. detsembri 2016. aasta rakendusmäärus (EL) 2016/2292, milles sätestatakse kõne mobiilsidevõrgus lõpetamise maksimaalsete tasude kogu liidu kaalutud keskmine ja tunnistatakse kehtetuks rakendusmäärus (EL) 2015/2352 (ELT L 344, 17.12.2016, lk 77).“
               
            Artikkel 2
      Määruse (EL) 2017/920 ning rakendusmääruste (EL) 2016/2286 ja (EL) 2016/2292 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 14. juunil 2017, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 13. juuni 2017
         
            
               EMP ühiskomitee nimel
            
            
               eesistuja
            
            Claude MAERTEN
         
      
      
         (1)  ELT L 147, 9.6.2017, lk 1.
      
         (2)  ELT L 344, 17.12.2016, lk 46.
      
         (3)  ELT L 344, 17.12.2016, lk 77.
      
         (4)  ELT L 331, 17.12.2015, lk 7.
      
         (*1)  Põhiseadusest tulenevaid nõudeid ei ole nimetatud.